तामुलपुर महाकुमानि भारत भुटान सिमानि शशीपुराव दुलाराय गोर्खा फरायसा आफाद सिरुपाते शाखा समिटि आरो गोर्खा सन्मिलन एन के दारांगा शशीपुराव दारांगामेला साखा  खमिटिनि बानजायनायाव 1 थि  बोसोरारि तीज समारोह जों लोगोसे गोर्खा भबन जिराइसालि बेखेवनाय हाबाफारिया जोबनानै थांबाय । हाबाफारि बायदियै फुंबिलिनि 8 बाजियाव फिरफिला बिरहोयो गोर्खा भबन सामलाय आफादनि आफादगिरि केशब चेट्रीया । फिरफिला बिरहोनाय हाबाफारि जोबनाय लोगो-लोगो ससीपुरनी लाइमोन समाज सिबियारि लाल बाहादुर मगरनि मुंआव बिबार बावनाय हाबाफारि लायो। बिबार बावनाय हाबाफारि जोबनाय लोगो-लोगो हारिमु दिन्थिफुंसालि जौसांखौ असम गोर्खा सन्मिलन खमिटिनि नेहाथारि बासुदेब उपादया बिथांआ बेखेवनानै होयो। साननि 11 बाजियाव नब नर्मिट गोर्खा भबन बेखेवनाय हाबाफारियाव बाहागो लानानै बेखेवनानै होयो  58 नं तामुलपुर बिधान सभा बियाबनि बारग MLA इमानुवेल मोसाहारीया । बिनि उनाव साननि 1 बाजिनिफ्राय गोर्खा भबन उदघाटन समारोह परिसालना खमिटिनि आफादगिरि केशब चेट्रीनि आफादगिरि मासि लानानै गेवलां‌ मेल सामलायो ।गेवलां मेलाव आसाम गोर्खा सन्मिलन मिरु खमिटिनि नेहाथारि बासुदेब उपाध्याय बिथांआ बाहागो लानानै मेलखौ बेखेवनानै होयो ।  बे गेवलां मेलाव गाहाइ आलासि महरै बाहागो लादों 58 नं तामुलपुर बिधान सभा बियाबनि बारग MLA इमानुवेल मोसाहारी बिथांआ लोगोसे बाहागो लाबावदों असम गोर्खा सनमिलन बि टि आर खमिटिनि गाहाइ नेहाथारि पिटाम्बर पाटक , बाक्सा जिल्ला दुलाराय गोर्खा फरायसा आफादनि आफादगिरि धनपटि बराल, लेङाइ आफादगिरि जगेन चेट्री, आखान्थि नेहाथारि होम गिरि , सोलोंथाइ नेहाथारि हरि तुंगेल, कुमारिकाटा आन्छलिक गोर्खा फरायसा आफादनि आफादगिरि राजु तामां, 26 नं दारांगाजुलि बियाबनि MCLA बिजितगोरा नार्जारी, बिथांमोना बाहागो लायो ।